BSC-LT/ACAData huggingface dataset:
[ca] Aquesta investigació pretén indagar sobre el nivell d'ecoalfabetització social del professorat d'educació secundària obligatòria des de l'enfocament del desenvolupament sostenible, a més de conèixer com l'incardina en la seva pràctica educativa per experimentar un apropament més gran a la realitat teoricopràctica de la sostenibilitat en l'àmbit educatiu a Espanya. Per aquest motiu es va elaborar un qüestionari que va servir per indagar sobre el nivell d'alfabetització ecosocial del professorat d'ESO (Ω = 0,89). La mostra estava formada per professorat d'ESO (N = 826) i l'estudi va ser dut a terme mitjançant mostreig no probabilístic de bola de neu durant el curs acadèmic 2020-2021. Es va realitzar una anàlisi descriptiva i inferencial mitjançant khi-quadrat de Pearson (p < 0,05) a través de JAMOVI 2.2.5 i SPSS. El resultat va demostrar que el professorat amb més grau de coneixement tenia tendència a aplicar metodologies actives participatives i de base tecnològica que milloraven la transformació social, la qual cosa afavoria l'anàlisi i el pensament crític necessaris perquè l'alumnat adquirís competències en sostenibilitat. Va confirmar també que calia incorporar l'enfocament de la sostenibilitat a la formació permanent, tenint en compte la realitat complexa, holística i dinàmica del moment, per tal de donar respostes a les problemàtiques del planeta.

[en] This paper aims to study the level of social eco-literacy around sustainable development among teachers at secondary school level (ESO), and to understand how they incorporate this into their educational practice, in order to better understand the theoretical-practical state of sustainability in education in Spain. A questionnaire was created to study the level of ecosocial literacy among teachers at secondary school level (Ω = .89). The sample is made up of secondary school teachers (N = 826), using non-probabilistic snowball sampling, during the 2020-2021 academic year. A descriptive and inferential analysis was performed using Pearson's Chi-square (p < .05), via JAMOVI 2.2.5 and SPSS. The results showed that teachers with a higher degree of knowledge have a tendency to apply active participatory and technology-based methodologies that improve social transformation, encouraging the analysis and critical thinking necessary for students to acquire skills in sustainability. It was also shown that it is necessary to incorporate a sustainability perspective into ongoing training, given the complex, holistic and dynamic current situation, in order to provide responses to the planet's problems.
[ca] Les publicacions científiques s'estan veient afectades per les transformacions que s'han produit en l'última dècada a partir de la creació del EEES y EEI. Un dels objectius prioritaris de la Unió Europea és aconseguir una Europa del coneixement vertebrada per l'activitat universitària. En aquest context, les publicacions científiques juguen un paper destacat com exponent de la producció científica i mitjà autoritzat de difusió. No obstant, l'activitat científica europea mesurada mitjançant les publicacions especialitzades no arriba als nivells en què es troben els seus competidors més directes, Estats Units i Japó (principalment en biomedicina i ciències de les materials, respectivament).

[en] The scientific publications are being affected by the transformations that have taken place in the last decade from the creation of the EHEA and ERA. One of the priority aims of the European Union is to obtain a Europe of the knowledge, with the backbone provided by the activity of the university. In this context, the scientific publications play a key role as prime example of the scientific production and authorised way of diffusion. Nevertheless, the European scientific activity measured by the specialised publications does not reach the levels of its most direct competitors, The United States and Japan (mainly in Biomedicine and Materials Science, respectively).
[ca] El verbcentrisme que s'ha atribuït als documents jurídics comença a ser qüestionat en un incipient gir cap al terreny visual. Fins i tot la sentència judicial, que és comunament descrita com un gènere anacrònic, està experimentant aquest canvi. L'objecte de l'article és donar compte d'aquesta innovació, que ha sorgit a Espanya en les sentències pròpies de l'ordre mercantil, per influència de les sentències de la Unió Europea, i que ha començat a estendre's. En aquest sentit, aquest treball pretén ser un punt de partida per a l'anàlisi diacrònica del gènere de la sentència.

[en] The verbocentrism that has been attributed to legal documents is being called into question in an incipient turn towards the visual. Even legal judgements, commonly described as an anachronistic genre, are experiencing this change. The object of this article is to report on this innovation, which, influenced by European Union judgements, has emerged in Spain in mercantile law judgements, and has begun to expand. In this sense, this paper hopes to offer a starting point for the diachronic analysis of the genre of legal judgements.
[ca] RESUM: Aquest article es proposa analitzar un corpus de textos prosístics (novel·la, fonamentalment, però també relat, diari i assaig) de la literatura romanesa de les últimes dècades que evidencien alguns dels canvis socials, econòmics i polítics més importants per els que ha travessat Romania des de la Revolució de desembre de 1989. L'objectiu, per tant, és veure de quina manera la història recent —o, si més no, una part— es reflecteix literàriament; de quina manera els escriptors plasmen o recreen el present i el passat més proper del país: des de la confessió o testimoniatge fins a la de-formació paròdica, passant pel realisme.

[en] ABSTRACT: This paper aims to analyze a representative corpus of prose texts (mainly novels, but also short stories, diaries and essays) of Romanian literature of recent decades that show some of the most important social, economic and political changes that Romania has undergone since the December 1989 Revolution. Therefore, the aim is to see how recent history, or at least part of it, is reflected in literatura; how writers recreate the present and the Romania's nearest past: from confession or testimony to parodic deformation, going through the realism.
[ca] RESUM: En aquest treball, incorporem la percepció intercomunitària als estudis sobre canvi fonètic. Per a això, elaborem un test de percepció amb 48 jutges procedents de Màlaga i de Madrid, l'objectiu principal dels quals era identificar les sèries lèxiques "casa"-"caza" d'un parlant malagueny que presenta una distància acústica escassa, però que és percebut sense dificultats en la seva comunitat. Els resultats proven que un mateix parlant és percebut com a distingidor dins de la seva comunitat, però com a no distingidor fora d'aquesta, amb una mitjana d'error del 36 %. L'anàlisi acústica de les parelles mínimes revela que la distància acústica no és el paràmetre que explica millor la presència d'errors, sinó que la posició que ocupen en el pla fònic funciona com un indicador més fiable.

[en] ABSTRACT: In the present work, we incorporate inter-community perception into studies of phonetic change. To this end, we developed a perception test with 48 judges from Malaga and Madrid, whose main objective was identifying the lexical series "casa"-"caza" of a speaker from Malaga who presents a minimum acoustic distance, but who is perceived without difficulty in his speech community. The results prove that the same speaker is perceived as a distinguisher within his community, but as a non-distinguisher outside it, with an average error of 36 %. The acoustic analysis of the minimum pairs reveals that the acoustic distance is not the parameter that best explains the presence of errors, but that the position they occupy in the phonic plane works as a more reliable indicator.
[ca] Atesa la importància institucional del Tribunal Constitucional (TC), els elements retòrics ocupen un lloc destacat en la forma amb què aquest òrgan motiva les seves decisions. L'objecte d'aquest article és analitzar de quina manera el TC dota de credibilitat el seu discurs a través de recursos de gestió de la pròpia imatge i, en concret, d'estratègies d'autocortesia. Per això, s'empra la relació de qualitats de l'orador establerta per Aristòtil (és a dir: virtut moral, prudència i benevolència) per classificar els mecanismes retòrics al servei de la construcció d'una aparença creïble i competent del Tribunal.

[en] Given the institutional importance of the Constitutional Court (CT), rhetorical elements play a noteworthy role in the way in which this body states the reasoning behind its decisions. The object of this article is to analyze how the CT adds credibility to its discourse by the use of various methods for managing its own image, specifically, strategies of self-courtesy. To do so, the qualities Aristotle attributed to good orators (i.e., moral virtue, prudence, and benevolence) are used to classify the rhetorical techniques that buttress the construction of a Court image that is both credible and competent.
[ca] La batalla de Muret ha generat des del segle xix una abundant literatura històrica, tant acadèmica com de divulgació. Aquesta contribució ofereix algunes reflexions al voltant de diverses idees arrelades sobre la gènesi d'aquest esdeveniment, sobre la mateixa batalla, sobre els seus protagonistes i sobre les seves conseqüències històriques. S'hi analitzen alguns tòpics relatius a la derrota de Muret, especialment a la historiografia catalana, així com el lloc que mereix aquesta batalla tant en la seva època com en la nostra. L'objectiu és reflexionar sobre la nostra percepció del passat medieval i assolir una comprensió més bona del que va passar aquell dijous 12 de setembre de 1213.

[en] The battle of Muret has generated since the nineteenth century an abundant historical literature, both academic as well as outreach. This contribution offers some reflections on various entrenched ideas about the genesis of this event, the own battle, their protagonists and their historical consequences. We analyze some clichés relating to the defeat of Muret, especially in the Catalan historiography, and the place that this battle deserves in his time and in ours. Our aim is to reflect on our perception of the medieval past and achieve a better understanding of what happened that Thursday 12th September 1213.
[ca] Resum L'article següent es proposa qüestionar el concepte de treball immaterial per tal de definir algunes claus per a un estudi sociològic del treball a les societats occidentals contemporànies que empri eines conceptuals marxianes i que, al mateix temps, valori el paper d'allò corporal. El text s'articula en quatre apartats. En el primer apartat, presento l'estat de la qüestió respecte a la noció de treball immaterial; en el segon, miro de desenvolupar un primer qüestionament des de la distinció marxiana entre treball concret i abstracte, per fer una crítica d'alguns trets del postoperaisme. En el tercer apartat critico algunes contradiccions del caràcter immaterial (no material) del treball a través de la corporeïtat, els factors no humans i la dimensió mercantil dels productes. Finalment, presentaré una síntesi dels punts principals del text.

[en] This article questions the immaterial labour concept in order to provide some keys to a sociological study of labour in the contemporary Western societies based on Marxian theoretical tools while moreover considering the role of the body and materiality. The paper is divided into four sections. The first one presents the state of the art of the immaterial labour notion. In the second section, we question the Marxian distinction between concrete and abstract labour, making a critique of post-operaist thought. In the third part, we point out some of the contradictions of labour immateriality on the basis of the corporeity, non-human factors and mercantile dimension of the work products. Lastly, we review the core contributions of this study.
[ca] RESUM: Després d'haver obtingut el títol de professora de dibuix, gravat i modelat a la Escuela de San Fernando de Madrid, Delhy Tejero (1904-1968) comença a desenvolupar una notable tasca com a il·lustradora. Entre 1930 i 1935 col·labora amb el suplement infantil de "Crónica" il·lustrant contes d'Antoniorrobles, José Santuguini, Elena Fortún, Sara Insúa i Josefina Carabias, d'entre altres. Aquest article analitza la relació que va mantenir Delhy Tejero amb alguns escriptors durant la Segona República espanyola, centrant-se particularment en l'anàlisi de les il·lustracions que va realitzar pels contes que Elena Fortún va publicar a la revista gràfica "Crónica". A més a més, com es demostrarà, el conte "Colasín" —publicat per Elena Fortún a Crónica, el 1932, amb il·lustracions de Delhy Tejero— influeix en l'escriptura de "Un niño al revés", la seva primera narració infantil. L'objectiu final d'aquesta investigació és mostrar com la gran capacitat de fabulació de Delhy Tejero necessita tant el pinzell com la ploma per deixar fer la seva imaginació.

[en] ABSTRACT: After obtaining the diploma on drawing, engraving, and modelling from the Escuela de San Fernando in Madrid, Delhy Tejero (1904-1968) began to develop a remarkable work as an illustrator. Between 1930 and 1935, she collaborated with the children's supplement of the graphic magazine "Crónica" illustrating stories by Antoniorrobles, José Santuguini, Elena Fortún, Sara Insúa and Josefina Carabias, among others. This article explores Delhy Tejero's relationship with several writers during the Second Spanish Republic, focusing particularly on the illustrations she made for the stories that Elena Fortún published in "Crónica". Furthermore, it will be demonstrated that the story "Colasín" —published by Fortún in said magazine in 1932, with illustrations by Delhy Tejero— influences the writing of "Un niño al revés", the first children's story written by Delhy Tejero herself. The aim of this research is to show how Delhy Tejero's great capacity for fabulation required both the brush and the pen to unleash the full potential of her imagination.
[ca] YouTube és la plataforma de referència per a la cerca de materials educatius audiovisuals tant des d'una perspectiva formal com informal. L'objectiu de la nostra investigació és analitzar la presència de canals educatius de matemàtiques a YouTube i extreure'n els factors d'èxit, per establir una discussió que ajudi a la millora de la formació del professorat. Per això, es desenvolupa un estudi dels 29 canals de matemàtiques de més èxit d'Espanya a través de l'aplicació d'un instrument qualitatiu d'anàlisi de canals educatius de YouTube. Els resultats evidencien una alta presència proporcional de canals de matemàtiques, una tendència positiva de creixement i els factors d'èxit de les categories analitzades: variables dependents (gènere i etapa educativa), dades i estadístiques del canal, estructuració dels vídeos, procés d'enregistrament i edició dels vídeos, personalitat de l'edutuber, utilització de la plataforma YouTube i ús d'altres xarxes socials. Es discuteixen les troballes amb la literatura més recent sobre la temàtica. Concloem una sèrie de propostes per a la millora de la didàctica de les matemàtiques

[en] YouTube is the reference platform for searching audiovisual educational materials from both a formal and informal perspective. The objective of our research is to analyze the presence of educational math channels on YouTube and extract the success factors of these channels to establish a discussion that helps to improve teacher training. For this, a study of the 29 most successful mathematics channels in Spain is carried out through the application of a qualitative instrument for the analysis of educational YouTube channels. The results show a high proportional presence of math channels, a positive growth trend and the success factors of the analyzed categories: dependent variables (gender and educational stage), data and statistics of the channel, structuring of the videos, process of recording and editing the videos, personality of the edutuber, use of the YouTube platform and use of other social networks. The findings are discussed with the most recent literature on the subject. We conclude a series of proposals for the improvement of the didactics of mathematics
[ca] La política científica forma part de l'eix de les polítiques socioeconòmiques als estats europeus més avançats, per aquesta raó la Unió Europea ha promogut les Research Innovation Strategies for Smart Specialisation-RIS3, amb la intenció que els estats i les regions prioritzin la seva activitat econòmica sobre la base dels seus avantatges competitius i la seva massa crítica. En aquest context, moltes regions europees han pres consciència del potencial de les seves polítiques científiques, entre les quals destaca Catalunya. Aquesta regió ha desenvolupat des de fa dècades de manera intensa la seva competència en recerca i innovació, per la qual cosa resulta fonamental detectar quins són els seus reptes de futur en aquest àmbit. Amb aquesta finalitat, el present article ha seleccionat una sèrie de models de dret comparat i un conjunt de temes per avaluar, per tal d'identificar mancances i proposar reformes en el sistema català. Concretament, els països de referència han estat Alemanya, Àustria i el Regne Unit, i els temes la gestió/governança de la ciència i la planificació científica, incloent-hi en ambdós casos la qüestió de la col·laboració publicoprivada i la transferència de coneixements i resultats.

[en] Science policy is one of the core socio-economic policies in Europe's most advanced states and the European Union has promoted Research Innovation Strategies for Smart Specialisation-RIS3 with the intention of getting member states and regions to prioritise their economic activity on the basis of their competitive advantages and critical mass. In this context, many European regions have become aware of the potential their science policies have, notably Catalonia, a region that has been busily developing its competence in research and innovation for decades. Now it is vital to identify the challenges that lie ahead in this field. With that purpose in mind, this paper has selected a series of comparative law models and a range of issues for appraisal, to identify any shortcomings and propose reforms in the Catalan system. The benchmark countries for this were Germany, Austria and the United Kingdom, and the issues were scientific management/governance and scientific planning, including the question of public-private partnerships and knowledge and result transfers in both cases.
[ca] La manera de conciliar ocupació i família varia significativament dins del col·lectiu de mares, així com també el seu accés a les polítiques de permisos. Des d'una perspectiva longitudinal i interseccional, aquest article analitza per primera vegada la conciliació de les trajectòries laborals i familiars a Espanya. Per fer-ho, a partir de les dades retrospectives de l'Enquesta de Fecunditat de 2018, es du a terme una anàlisi de seqüències multicanal per a les mares de 18 a 55 anys, segons el nivell d'educació i el país de naixement. Els resultats mostren que les desigualtats quant a la penalització laboral per maternitat són notables entre els diferents grups interseccionals i es perpetuen amb menor intensitat per a les cohorts més joves. Si bé la trajectòria laboral prematernitat resulta clau per mantenir una pauta de conciliació contínua, hi ha un grup important de mares que s'incorpora a l'ocupació després de llargues interrupcions, quan els menors creixen. L'accés al permís per maternitat és considerable, però no pas el de la reducció de jornada

[en] How mothers reconcile work and family life varies significantly between individuals, as does their access to policies on maternity leave. This article takes a longitudinal and intersectional approach to analyse for the first-time the reconciliation of careers and family life in Spain. It uses retrospective data from the 2018 Fertility Survey to undertake a multichannel sequence analysis for mothers aged 18-55, according to level of education and country of birth. The results show that inequalities in the "motherhood penalty" are striking across different intersectional groups and are perpetuated to a lesser extent among younger cohorts. While pre-maternity career trajectory is key to maintaining a continuous pattern of work-life balance, there is a large group of mothers who enter employment after long breaks, when their children are older. Access to maternity leave is widespread, but access to reduced working hours is not.
[ca] La classe inversa (flipped classroom) és un model pedagògic que transfereix el treball de determinats processos d'aprenentatge fora de l'aula. En aquest context, Gaming i avaluació interactiva en els entorns d'aprenentatge de gestió de mitjans (PIGE-On) és un projecte d'innovació que es basa en el desenvolupament d'un joc de simulació en l'assignatura de Teoria de l'Empresa Informativa, de 1r de Periodisme, de la Facultat de Ciències de la Informació de la Universitat Complutense de Madrid. Aquest treball explica, des d'una metodologia científica i una redacció basada en la deducció, quins són els fonaments didàctics de la proposta i quins n'han estat els efectes, com ara els resultats reflectits en el sistema d'avaluació.

[en] The flipped classroom (FC) is a pedagogical model that transfers the work of certain learning processes outside the classroom. In this context, Gaming and interactive evaluation in media management learning environments (PIGE-On) is an innovation project based on the development of a simulation game applied in a first-year Media Business course of the Bachelor's Degree in Journalism at the Complutense University of Madrid. Using a scientific methodology and a deductive writing model, this study explains the didactic foundations of the proposal and its effects, among them the learning outcomes as reflected in the assessment system.
[ca] Les polítiques i pràctiques adoptives estableixen explícitament i tàcitament un aparellament entre nens i sol·licitants amb determinades característiques. En el cas de les adopcions monoparentals d'infants més grans o amb altres necessitats especials, ambdues parts solen situar-se des de l'inici en una posició de menor prioritat. A partir dels resultats de dues recerques qualitatives realitzades a Xile i Espanya amb adoptants monoparentals, analitzem les seves heterogènies motivacions i preferències respecte dels perfils dels infants que esperen adoptar i les estratègies que desenvolupen davant dels criteris tècnics, els discursos i les intervencions professionals, especialment en els processos d'avaluació d'idoneïtat i assignació. Discutim la necessitat de desenvolupar enfocaments, criteris i intervencions centrats en les capacitats i els recursos de subjectes que són a priori considerats més vulnerables o estigmatitzats en els processos adoptius, així com la necessitat i l'obligació política i institucional en la provisió de suports i recursos d'acompanyament en la fase pre i postadoptiva.

[en] Policies and practices of domestic and intercountry adoption explicitly and tacitly establish a matching between older children—or with some type of special need—and single-parent applicants, both of which are usually given lower priority. Based on the results of two qualitative research studies conducted in Chile and Spain with single adoptive mothers,we analyze the heterogeneous motivations and preferences of adopters with respect to the profiles of children declared adoptable, the meanings attributed to technical criteria and professional interventions, especially in the suitability and matching processes. The traditional perspective that considers single-parenthood as a risk factor and this profile of children as the most vulnerable reproduces practices of stigmatization and discrimination. We discuss the need to develop approaches, criteria and interventions focused on the capacities and resources of individuals who have been generally stigmatized in adoptive processes, as well as the political and institutional need and obligation to provide support and support resources in the pre- and post-adoptive phase.